[image: image1.jpg]Qe

A3




РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

______________________________________________________________________________
Ваљево: 16.07.2014. год.

Број: 909-03-00002/2014-01
З А П И С Н И К

Са Четврте седнице Савета Колубарског управног округа, одржане 16.07. 2014. године са почетком у 10.00 часова у просторијама Колубарског управног округа.

Присутни:

1. Владимир Петровић, начелник Колубарског управног округа,

2. Ненад Стевановић, председник општине Осечина,
3. Миодраг Старчевић, предсeдник општине Љиг,
4. Драган Гавриловић, председник општине Мионица,
5. Драган Андрић, директор ЈКП „Осечина“,
6. Милорад Перић, директор ЈКП „Водовод“ Мионица,
7. Влада Сајић, технички руководилац ЈКП „Комуналац“ Љиг,
8. Снежана Тороман, технички директор ЈП „Градска чистоћа“ Лајковац,
9. Александар Вујић-Суботић,  начелник градске управе Града Ваљево,
10. Ненад Бранковић, начелник одељења за локални развој и привреду Градске управе Ваљево,
11. Миодраг Mарковић, директор ЈП „Колубара“,
12. Зоран Ситарица, директор КЈП „Ђунис“ Уб,
13. Ђорђе Павловић, директор ЈКП „Водовод“ Ваљево
14. Драган Јанковић, шеф одсека, секретар Савета округа
15. Јована Кнежевић, записничар.

Седници нису присуствовали Градоначелник Ваљева, председник општине Уб и председник општине Лајковац.
На  почетку седнице, Владимир Петровић, начелник округа и председавајући  је поздравио  присутне, констатовао да постоји кворум за рад, и отворио Четврту седницу.  

Предложио је  ДНЕВНИ РЕД,  који је једногласно прихваћен, са следећим тачкама:

1. Актуелни проблеми водоснадбевања у општинама и ефикасно решавање смањивања губитка воде из мреже, презентација директора "Водовод-а"  Ваљево.

2. Разно.

Први је добио реч Ђорђе Павловић, дирктор ЈКП „Водовод“ Ваљево, који је присутнима изложио своју презентацију на тему „Управљање трошковима у јавним комуналним предузећима“. Он је објаснио да је неопходно смањити како физичке ( сви губици који настану на било ком елементу водоводне мреже - цевоводима, резервоарима, прекидним коморама, црпним станицама, затварачима, вентилима, кућним прикључцима) тако и административне губитке (свака разлика између произведене и неприходоване воде) на водоводној мрежи који се свакодневно јављају на терену. Најбољи и најефикаснији начин за реконструкцију водоводних цеви је њихова систематска замена према унапред прецизно утврђеном плану. Основни приступ је:
1. Хидраулички модел;
2. У пракси уочена места са највећим бројем интервенција у релативно кратком периоду;
3. Старост материјала;
4. Здравствено и хигијенски неподесни, али и технолошки превазиђени материјали (АЦ, ПВЦ).
Имајући у виду велике потербе за цевима најбољег материјала (Полиетилен), а самим тим и трошкове који настају предлаже се организовање у неки од законом дозвољених облика организовања привредних друштава за производњу цеви. Предлог је повезивање локалних ЈКП са неким од познатих и проверених произвођача водоводног материјал и оснивање одговарајућег предузећа. Јавна комунална предузећа би имала уделе у новооснованом предузећу и добила би прилику да смање трошкове набавке цеви и у будућности остваре приход од раста и развоја самог предузећа. Основ за уделе у новом привредном друштву могла би бити нпр. дуговања која правна и/или физичка лица имају према ЈКП, и то тако што би се део потраживања наплатио у виду некретнина и унео у ново предузеће. Користи од предложеног начина решавања проблема односно смањења трошкова набавке и уградње водоводног материјала могу бити вишеструке: нова динамика и нов приступ у раду ЈКП-а, њихова већа тржишну укљученист, могућност јефтиније и лакше набаке цеви, као једног од најчешће набављаних водоводних материјала, могућност додатних прихода за ЈКП у будућности, инвентиван и другачији начин борбе против губитака у мрежи.

Након презентације, Зоран Ситарица, директор ЈКП "Ђунис", Уб, поставио је неколико питња на тему ко би били носиоци тих послова, колика би била профитабилност предузећа, као и  да ли се уклапа у закон о јавним набавкама. 

На ова питања директор ЈКП „Водовод“ Ваљево објаснио је да је овај пројекат још увек на нивоу идеје и да тек предстоје детаљније анализе студија исплативости као и све остале анализе. Циљ презентације је био да се присутни упознају са овомим прдлогом и да дају своје мишљење и сугестије на ту тему.
У дискусији је учествовала и Снежана Тороман, технички директор ЈП „Градска чистоћа“ Лајковац.

Дискусије по овој тачки више није било.

У оквиру друге тачке дневног реда, начелник Колубарског управног округа, поставио је питање свим присутнима да ли су размислили о питању са претходне седнице савета на тему писања пројеката на нивоу локалне самоуправе. Такође, питао је представнике локалне самоуправе како планирају да реше проблем зоо хигијене у својим општинама како се не би писале пријаве. Проблем је складиштење и одлагање лешева животиња са јавних површина.

Присутни председници су тражили да се поново достави допис у коме је детаљно наведено шта све подразумева пројекат, као и упитници за пријављивање кандидата за обуку за писање пројеката, а по питању проблема зоо хигијене и одлагања угинулих животиња, сложили су се да је најбоље решење да се склопи сарадња са ЈКП „Видрак“ на окружном нивоу и да ово предузеће услужно обавља те послове за све општине. 

Предлога и питања више није било.

Седница је завршена у 11.30 сати.
          Председник                                                                   Записник  водио,

        Савета округа                                                                  Драган Јанковић
               Владимир Петровић                                                                                                                                                                      
